Lista e Vendeve të Trashëgimisë Botërore në Afrikë

Organizata e Kombeve të Bashkuara për Arsimin, Shkencën dhe Kulturën (UNESCO) ka pranuar 135 Vende të Trashëgimisë Botërore në Afrikë. Këto vende gjenden në 37 shtete (të quajtura "palë shtetërore").

## Përzgjedhja e Vendeve të Trashëgimisë Botërore 
Etiopia dhe Maroku janë përfaqësuar me më shumë, me nga nëntë vende; të ndjekur nga Tunizia dhe Afrika e Jugut me nga tetë vende; dhe Algjeria, Egjipti, Senegali dhe Tanzania me nga shtatë. Njëmbëdhjetë shtete kanë vetëm një vend secili. Katër vende janë të ndara midis dy sheteve: Parku Maloti-Drakensberg (Lesoto dhe Afrika e Jugut), Rezervati Strikt Natyror i Malit Nimba (Bregu i Fildishtë dhe Guinea), Rrathët e Gurit të Senegambias (Gambia dhe Senegali), dhe Mosi-oa-Tunya / Ujëvarat e Viktorias (Zambia dhe Zimbabveja). Një vend është i ndarë midis tre shteteve, Sangha Trekombëshe (Republika e Afrikës Qendrore, Kameruni dhe Kongoja).
Vendet e para nga kontinenti afrikan që u futën në listën e UNESCO-s në vitin 1978, kur Ishulli Gorée i Senegalit dhe Kishat e Skalitura në Shkëmb të Etiopisë u zgjodhën gjatë konceptimit të listës.
Somalia nuk ka zyrtarisht vende të Trashëgimisë Botërore pasi qeveria e Somalisë nuk është pjesë e Konventës së Trashëgimisë Botërore të vitit 1972. Megjithatë, në të ndodhen një dyzinë vendesh arkeologjike që besohet se janë kanditate të mundshme për statusin e Trashëgimisë Botërore.
Çdo vit, Komiteti i Trashëgimisë Botërore të UNESCO-s mund të fus vende të tjera në listë, ose të heq nga lista ato vende që nuk i plotësojnë më kriteret. Përzgjedhja bazohet në dhjetë kritere: gjashtë të trashëgimisë kulturore (i-vi) dhe katër për trashëgiminë natyrore (vii-x). Disa vende, të shënuar si "vende të përziera", përfaqësojnë si trashëgiminë kulturore ashtu dhe atë natyrore. Në Afrikë, ndodhen 85 vende kulturore, 45 natyrore dhe 5 të përziera.
Projekti u financua fillimisht nga Afrika e Jugut me 3.5 million dollarë, UNESCO është përpjekur gjithashtu të rrisë ndërgjegjësimin e vendeve të zanafillës njerëzore afrikane në Etiopi, me synimin e konservimit dhe mbrojtes së zonave nga degradimi i mëtejshëm.
Komiteti i Trashëgimisë Botërore mund të specifikoi gjithashtu se një vend i rrezikuar, duke përmendur "kushtet që kërcënojnë karakteristikat më të veçanta për secilën pasuri që u fut në Listën e Trashëgimisë Botërore". Bashkë me Vendet e Trashëgimisë Botërore, vendet në rrezik janë subjekt i rivlerësimit nga komiteti çdo vit në sesionet e tyre të zakonshme. Afrika ka 17 vende në listën e rrezikuar, që përbën 13% të gjithë vendeve afrikane dhe 35% nga 48 vendet e rrezikuara në botë. Republika Demokratike e Kongos ka 5 vende në listën e rrezikuar, e dyta më e madhja në ndonjë vend në botë dhe një nga dy shtetet që kanë më shumë se tre vende në listë.
Vendet në Afrikë kanë qenë shënuar si të rrezikuara për një larmi arsyesh, si shpyllëzimi dhe gjuetia, lufta civile, kërcënime pengmarrjeje të stafit, nxjerrja e naftës dhe gazit si dhe minierat, pakësimi i biodiversitetit, dhe dëmtimi strukturor i ndërtesave.
Tre vende u shpallën formalisht si në rrezik, por që atëherë e kanë humbur statusin e tyre: Zona e Konservimit të Ngorongoros (1984-89), Parku Kombëtar i Maleve Rwenzori (1999-2004), dhe Tipasa (2002-2006). Parku Kombëtar i Garambas dhe Timbuktu e kanë humbur gjithashtu statusin e tyre, përkatësisht në vitin 1992 dhe 2005, për më vonë e rifituan atë në vitin 1996 dhe 2012. Megjithë numrin e saj të madh të vendeve në rrezik dhe rrethanat që i rrethojnë ato, Vendet e Trashëgimisë Botërore të Afrikës nuk u është hequr titulli i tyre, diçka që ka ndodhur vetëm dy herë.

## Legjenda
Lista më poshtë injoron përcaktimin gjeopolitik të UNESCO-s për Afrikën dhe përfshin çfarë përshkruan edhe vende në listën e "Shteteve Arabe". Egjipti është është përfshirë në Afrikën Veriore. Lista përfshin gjithashtu një numër vendesh për të cilët pjesa shtetërore është jashtë kontinentit, por vetë vendi gjendet në Afrikë; tre vende të tilla gjenden në Ishujt Kanare (që i përkasin Spanjës), një në Madeira (që i përket Portugalisë), një në Réunion (që i përket Francës) dhe një në arqipelagun Tristan da Cunha (që i përket Mbretërisë së Bashkuar).
Tabela është e renditshme sipas kolonës duke klikuar  në krye të kolonës përkatëse; në mënyrë alfabetike në kolonat për Vendin, Sipërfaqen dhe Vitin; sipas pjesës shtetërore të ndjekur nga rajoni për kolonën e Vendndodhjes; dhe nga tipi i kritereve i ndjekur nga Shteti për kolonën e Kritereve.
:**Vendi** – i emërtuar sipas përcaktimit zyrtar të Komitetit të Trashëgimisë Botërore
:**Vendndodhja** – e renditur sipas shtetit, e ndjekur nga rajoni në nivelin rajonal ose provincial. Në rastin e vendeve shumë-shtetëse, emrat janë të renditur alfabetikisht.
:**Kriteret** – siç përcaktohen nga Komiteti i Trashëgimisë Botërore
:**Sipërfaqja** – në hektarë dhe akre, duke përjashtuar zonat e ndërmjetme. Një vlerë zero do të thotë se nuk ka të dhëna të publikuara nga UNESCO.
:**Viti** – gjatë të cilit vendi u fut në Listën e Trashëgimisë Botërore.
:**Përshkrimi** – një informacion i shkurtër rreth vendit, duke përfshirë arsyet e kualifikimit si një vend i rrezikuar nëse është i tillë.

## Vendet
'''

## Shiko edhe
* Listat e Vendeve të Trashëgimisë Botërore
* Tabela e Vendeve të Trashëgimisë Botërore sipas Shteteve

## Shënime
## Referime 
## Lidhje të jashtme
*UNESCO World Heritage Centre official website
*List of UNESCO World Heritage Sites official website
*VRheritage.org - documentation of World Heritage Sites
*Worldheritage-Forum - Information and Weblog on World Heritage Issues